Kahden kaksoisnäytön digitaalinen äänityöpiste
**Moninäyttö** tarkoittaa useiden näyttölaitteiden, kuten tietokonenäyttöjen, televisioiden ja projektoreiden, käyttöä kasvattamaan yhden tietokonejärjestelmän tietokoneohjelmien käytössä olevaa alaa. Tutkimustulokset osoittavat, että moninäyttö saattaa kasvattaa tuottavuutta 50-70% työn tyypistä riippuen.

Eräs sovellus
-------------

Analoginen haaroitin VGA-liitäntöjä käyttäville tietokonenäytöille
On mahdollista yhdistää useita tietokoneita välittämään yksi ruutu esim. verkkoyhteydellä suurelle, usean näytön videoseinälle.

Näyttötilat
-----------

Useiden näyttöjen yhdistäminen USB-johdoilla on yksi tapa kasvattaa yhden tietokoneen näyttöjen määrää. DisplayLink julkaisi useita USB:tä tukevia haaroittimia VGA:lle, DVI:lle, LVDS:lle ja muille liittimille vuodesta 2006 alkaen.

Moninäyttöjen käyttö
--------------------

### Toimistossa

Bloomberg Terminal -järjestelmä
Markkinatakauksessa käytettäviä moninäyttökokoonpanoja
Monissa ammattikunnissa, kuten graafisen suunnittelun, arkkitehtuurin, viestinnän, laskentatoimen, tekniikan ja videonmuokkauksen aloilla, kahden tai useamman näytön käyttö yhden laitteen kanssa ei ole uusi keksintö. Vaikka se tarkoitti ennen vanhaan useita grafiikkasovittimia ja erikoisohjelmistoja, insinööreillä oli usein kaksi tai useampia näyttöjä tuottavuuden nostoa varten.

### Tietokonepelaamisessa

 AMD Eyefinity -ohjattu moninäyttöjärjestelmä pelaamiseen 
Myös moninäyttöä käyttävä pelaaminen ja simulaatio on yleistymässä, vaikka laitteisto kalleus voikin olla rajoittava tekijä.  Moninäyttöjen kasvava käyttäjämäärä on johtamassa verkkosivustoihin, jotka mahdollistavat uuden moninäyttötoiminnon käytön alkuperäisen yhden näytön toiminnon ohella, jotta käyttö olisi sujuvaa ja helppoa.

#### Moninäyttöjä tukevat tietokonepelit

*DOOMin* varhaiset versiot mahdollistivat kolmen näytön näyttötilan käytön käyttäen kolmea verkostoitunutta laitetta näyttämään vasen, oikea ja keskinäkymä.

Viime aikojen pelit ovat käyttäneen moninäyttöjä mukaansatempaavamman käyttöliittymän näyttämiseen pelaajalle tai näyttääkseen pelin tietoja. Monet lentosimulaattorit käyttävät moninäyttöjä luomaan keinotekoisen ohjaamon, jossa on todenmukaisempi käyttöliittymä. Sotapelit, kuten Supreme Commander ja World in Conflict, voivat käyttää lisänäyttöjä näyttämään suuren mittakaavan karttaa taistelutanteresta.

Monet vanhat pelit tukevat moninäyttöjä laajentamalla ruututilaa tehokkaasti pelin yksittäisellä näytöllä, mitä kutsutaan yliulottumiseksi. Monia pelejä, jotka eivät tue luontaisesti moninäyttöä, kuten Guild Wars ja World of Warcraft, voidaan käyttää moninäytöllä kyseisellä tekniikalla tai vaihtoehtoisesti kolmannen osapuolen ohjelmalla. WSGF tarjoaa laajemman luettelon moninäyttöjä tukevista peleistä.

### Muita käyttökohteita

#### Rahapelikoneet

Kun pelihalliteknologia tuli käyttöön 1990-luvulla, rakennettiin myös isompia rahapelikoneita, joihin tuli myös isommat näytöt, kuten kolmesta 28 tuumaisesta ruudusta koostuva moninäyttö, joka tuli Namcon Ridge Raceriin vuonna 1993. Vaikka esimerkiksi kuvaputkilla toteutetut suurten näyttöjen pelit yleistyivät, myös moninäyttöpelejä julkaistiin silloin tällöin, kuten Segan F355 Challenge vuodelta 1999. Siinä oli kolme 28 tuuman näyttöä istumaohjaamoa varten. Viimeisin kerta, jolloin moninäyttöjä on käytetty pelihalleissa, oli Taiton Dariusburst: Another Chronicle -peli, joka julkaistiin Japanissa joulukuussa 2010 ja maailmanlaajuisesti seuraavana vuonna. Siinä käytetään kahta 32 tuuman nestekidenäyttöä ja kulmapeiliä saumattoman tuulilasivaikutuksen aikaansaamiseksi.

Moninäyttötyöpisteiden ohjelmien kehitys
----------------------------------------

Tavallinen tietokoneohjelma ei tarvitse erityistä moninäyttötukea, vaikka se käyttäisi grafiikkakiihdytintä. Tavallisella sovellustasolla moninäyttö näyttää yhdeltä suurelta ruudulta, joka ulottuu kaikkien yksittäisten näyttöjen yli. Jotkin erityiset menettelytavat voivat kuitenkin kasvattaa monisäikeistä suorituskykyä. 

Nykypäivän moninäytöissä jokaisella näyttöpäätteellä on oma piirtopuskuri. Yksi mahdollinen ohjelmointitapa on käyttää OpenGL:n tai DirectX:n jatkuvaa näennäiskehyspuskuria, jossa ohjausohjelmisto tai näytönohjain ohjaa jokaista yksittäistä puskuria. Joissakin näytönohjaimissa voidaan käyttää tämän  aikaansaavaa toimintatilaa, jota kutsutaan vaakasuuntaiseksi ylittämiseksi. OpenGL/DirectX-ohjelmoija muuntaa siis tiedot todella suurelle kehyspuskurille kuvalähtöä varten. Käytännössä tämä toimintatila on poistumassa nykypäivän näytönohjaimista, koska se ei hyödynnä näytönohjaimen yhdensuuntaisuutta kunnolla eikä tue kaikkia näyttöjä (niiden on oltava vaakasuuntaisia). Nykyaikaisempi tekniikka käyttää OpenGL:n wglShareLists-ominaisuutta jakaakseen dataa eri näytönohjainten välillä ja muuntaa tiedot jokaisen näytön kehyspuskurille.

### Androidissa

Android tukee lisänäyttöä versiosta 4.2 alkaen, mutta molempien näyttöjen moniajo vaatii lisäohjelman.

Viitteet
--------

1. ↑   I. Berger (2006). The virtues of a Second screen. *New York Times* .
2. ↑   S.Ross (2003) .Two Sreens Are Better Than One. *Microsoftin tutkimus* .
3. ↑   Z.Davis (2011). Dual Monitors Boost Productivity, User Satisfaction.
4. ↑  Configuring and Running a Large Video Wall using ATI FirePro Graphics (pdf) *amd.com*. Viitattu 4.7.2014.
5. ↑  DisplayLink (April 11, 2006). "DisplayLink launches high-speed USB graphics technology for multi-monitor computing applications". Press release.. Retrieved September 17, 2012.
6. ↑   Bill Gates. 7. huhtikuuta 2006. How I Work. Fortune.
7. ↑  When Two Monitors Aren't Enough *PCWorld*.  8 March 2012.
8. ↑  Wide Screen Gaming Forum *wsgf.org*.
9. ↑  Official DOOM FAQ, Section 9.2 *gamers.org*.
10. ↑  Matrox - Surround Gaming - Flight Sim Zone *www.matrox.com*.  Arkistoitu 2.3.2019. Viitattu 1.3.2019.
11. ↑  Supreme Commander Hardware Performance Guide (Arkistoitu – Internet Archive) AU Game Spot, February 2007
12. ↑  MultiMonitor.Net *multimonitor.net*.  Arkistoitu 2.3.2019. Viitattu 1.3.2019.
13. ↑  Master Game List *widescreengamingforum.com*.  Arkistoitu 23.6.2011.
14. ↑  Dariusburst Another Chronicle Homepage *株式会社タイトー*.
15. ↑  Dariusburst Another Chronicle Now Available Worldwide *Arcade Heroes*.
16. ↑  Hoetzlein, Rama C. Multi-Monitor Rendering in OpenGL *rchoetzlein.com*.
17. ↑  Android 4.2 APIs - Android Developers *Android Developers*.
18. ↑  Ixonos Multi-Display for Android *techblog.ixonos.com*.  November 8, 2013.
19. ↑  Ixonos Multi-Display for Android YouTubessa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Multi-monitor